KCE วิ่งต่อ 3% โบรกชูเป้า 80 บาท ชี้ราคา “ทองแดง” ลง ฉุดต้นทุนลด
KCE วิ่งฉิว 3% แตะ 66.50 บาท “บล.เคทีบีเอสที” เคาะเป้า 80 บาท รับประโยชน์ราคา “ทองแดง” ปรับตัวลง ทำให้ต้นทุนวัตถุดิบลดลง
KCE วิ่งฉิว 3% แตะ 66.50 บาท “บล.เคทีบีเอสที” เคาะเป้า 80 บาท รับประโยชน์ราคา “ทองแดง” ปรับตัวลง ทำให้ต้นทุนวัตถุดิบลดลง
4 ส.ค. 2565

ผู้สื่อข่าวรายงานว่า วันนี้ (4 ส.ค.65) ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 10:05 น. อยู่ที่ระดับ 66.50 บาท บวก 1.75 บาท หรือ 2.70% สูงสุดที่ระดับ 66.75 บาท ต่ำสุดที่ระดับ 65.25 บาท ด้วยมูลค่าการซื้อขาย 226.36 ล้านบาท

บริษัทหลักทรัพย์ เคทีบีเอสที จำกัด ระบุในบทวิเคราะห์ แนะนำ “ซื้อ” ราคาเป้าหมาย 80.00 บาท รับประโยชน์โดยเฉพาะจากราคาทองแดงที่ปรับตัวลง เนื่องจากต้นทุนทองแดงเป็นต้นทุนวัตถุดิบหลักคิดเป็นประมาณ 15% ของต้นทุนการขาย โดยหากราคาทองแดงปรับตัวลง 10% จะส่งผลให้ gross margin เพิ่มขึ้นประมาณ 1.5%
โดยในช่วงที่ผ่านมาค่าเฉลี่ยของ gross margin ของ KCE อยู่ที่ประมาณ 25% ซึ่งถือว่าอยู่ในระดับสูง แต่มองว่าในช่วงครึ่งปีหลังนี้ gross margin มีโอกาสไปอยู่ในระดับ 27-30% เนื่องจากในช่วงที่ผ่านมา KCE ได้มีการปรับขึ้นราคาขายอย่างต่อเนื่อง เพื่อสะท้อนต้นทุนที่เพิ่มขึ้น และในช่วงหลังบริษัทได้มีการเพิ่มฐานลูกค้าในกลุ่มอุตสาหกรรมอื่นอย่างต่อเนื่อง และลดการพึ่งพารายได้กลุ่ม automotive ลงเรื่อยๆ ทำให้ความเสี่ยงเศรษฐกิจโลกชะลอตัวมีผลกระทบต่อผลการดำเนินงานน้อยลง